CELEX: 62019CA0248
Language: et
Date: 2020-03-05 00:00:00
Title: Kohtuasi C-248/19: Euroopa Kohtu (kuues koda) 5. märtsi 2020. aasta otsus – Euroopa Komisjon versus Küprose Vabariik (Liikmesriigi kohustuste rikkumine – ELTL artikkel 258 – Direktiiv 91/271/EMÜ – Asulareovee puhastamine – Artiklid 3, 4, 10 ja 15 – I lisa, punktid A, B ja D – Asulareovee puhastussüsteemide puudumine teatud linnastutes – Asulareovee bioloogilise või sellega võrdväärse puhastamise puudumine – Reoveepuhastite rajamine ja käitamine – Nendest puhastitest pärit jäätmete kontrollimine)

27.4.2020   
            
            
               ET
            
            
               Euroopa Liidu Teataja
            
            
               C 137/24
            
         
      Euroopa Kohtu (kuues koda) 5. märtsi 2020. aasta otsus – Euroopa Komisjon versus Küprose Vabariik
      (Kohtuasi C-248/19) (1)
      
      (Liikmesriigi kohustuste rikkumine - ELTL artikkel 258 - Direktiiv 91/271/EMÜ - Asulareovee puhastamine - Artiklid 3, 4, 10 ja 15 - I lisa, punktid A, B ja D - Asulareovee puhastussüsteemide puudumine teatud linnastutes - Asulareovee bioloogilise või sellega võrdväärse puhastamise puudumine - Reoveepuhastite rajamine ja käitamine - Nendest puhastitest pärit jäätmete kontrollimine)
      (2020/C 137/32)
      Kohtumenetluse keel: kreeka
      
         Pooled
      
      
         Hageja: Euroopa Komisjon (esindajad: D. Triantafyllou ja E. Manhaeve)
      
         Kostja: Küprose Vabariik (esindajad: E. Zachariadou ja M. Chatzigeorgiou)
      
         Resolutsioon
      
      
                  1.
               
               
                  Kuna Küprose Vabariik:
                  
                              —
                           
                           
                              ei ole varustanud asulareovee puhastussüsteemidega 31 linnastut (Aradippou, Ypsonas, Dali, Voroklini, Deryneia, Sotira, Xylophagou, Pervolia, Kolossi, Poli Chrysochous, Leivadia, Dromolaxia, Pera Chorio-Nisou, Liopetri, Avgorou, Paliometocho, Kiti, Frenaros, Ormideia, Kokkinotrimithia, Trachoni, Episkopi, Xylotympou, Pano Polemidia, Pyla, Lympia, Parekklisia, Kakopetria, Achna, Meneou ja Pyrgos) ning
                           
                        
                              —
                           
                           
                              taganud nendes linnastute osas, et kogumissüsteemidesse sisenev asulareovesi läbib enne ärajuhtimist bioloogilise puhastuse või muu sellega võrdväärse puhastuse,
                           
                        on ta rikkunud kohustusi, mis tulenevad nõukogu 21. mai 1991. aasta direktiivi 91/271/EMÜ asulareovee puhastamise kohta, mida on muudetud Euroopa Parlamendi ja nõukogu 22. oktoobri 2008. aasta määrusega (EÜ) nr 1137/2008 artiklitest 3, 4, 10 ja 15 ning I lisa punktidest A, B ja D.
               
            
                  2.
               
               
                  Mõista kohtukulud välja Küprose Vabariigilt.
               
            
         (1)  ELT C 213, 24.6.2019.